ΓΡΑΠΤΗ ΕΡΩΤΗΣΗ E-0312/02

υποβολή: Jonas Sjstedt (GUE/NGL) προς την Επιτροπή

(11 Φεβρουαρίου 2002)

Θέμα: Επιστολή της κ. Mercedes de Sola σε μάρτυρα στηνπόθεση του σκανδάλου της Στοκχόλμης

Λέγεται ότι η κ. Mercedes de Sola, προϊσταμένη τηςπηρεσίας της Επιτροπής που είναι αρμόδια για πειθαρχικέςποθέσεις, απηύθυνε επιστολή στην ιδιωτική διεύθυνση ενός μάρτυρα στηνπόθεση των οικονομικών ανωμαλιών στο γραφείο πληροφοριών της Επιτροπής στη Στοκχόλμη. Λέγεται ότι ζητήθηκε από τον μάρτυρα να μην γνωστοποιήσει τις δηλώσεις στις οποίες προέβη κατά συνάντησή του με τους εξεταστές.

Η είδηση αυτή προκάλεσε δυσάρεστη έκπληξη σε πολλούς Σουηδούς, που θεωρούν ότι η επιστολή δεν συμβαδίζει καθόλου με την άποψη που επικρατεί στη Σουηδία όσον αφορά την ελευθερία έκφρασης. Αυτή η συμπεριφορά εκ μέρους των αρχών φαίνεται εντελώς ξένη για τα σουηδικά δεδομένα.

Μπορεί η Επιτροπή να κοινοποιήσει την επιστολή και να εξηγήσει ποια ήταν τα κίνητρα της κ. Mercedes de Sola να απευθύνει την επιστολή στον εν λόγω μάρτυρα· Θεωρεί άραγε η Επιτροπή ότι η κ. Mercedes de Sola έπραξε ορθά στην προκείμενη περίπτωση·

Απάντηση του κ. Kinnock εξ ονόματος της Επιτροπής

(27 Μαρτίου 2002)

Η επιστολή στην οποία αναφέρεται το Αξιότιμο Μέλος του Κοινοβουλίου αποτελεί τυποποιημένο επίσημο τρόπο επικοινωνίας μεταξύ Επιτροπής και μαρτύρων σε πειθαρχικές διαδικασίες και έχει την εξής διατύπωση:

Επιθυμώ να σας ενημερώσω ότι, σε απάντηση αιτημάτων από διάφορα πρόσωπα τα οποία αφορά η προκείμενη διαδικασία, οι ενδιαφερόμενοι ενημερώθηκαν σχετικά με την κατάθεσή σας σύμφωνα με τα δικαιώματα τηςπεράσπισης, που η Επιτροπή έχει καθήκον να διασφαλίζει κατά τη διάρκεια της εξέτασης.

Επίσης επιθυμώ να τονίσω ότι οι καταθέσεις που γνωστοποιήθηκαν παραμένουν εμπιστευτικές. Κατά συνέπεια, δεν είναι δυνατόν να χρησιμοποιηθούν για κανένα σκοπό άλλο από την τρέχουσα έρευνα ή να κοινοποιηθούν σε πρόσωπο άλλο από το πρόσωπο που αφορά η διαδικασία, το οποίο και μόνο έχει τη δυνατότητα να τελεί σε γνώση του περιεχομένου τους.

Η Επιτροπή διαβίβασε τα σχετικά μέρη της τυποποιημένης αυτής επιστολής, μαζί με την εξήγηση για το σκοπό και τη σημασία της επιστολής, στο σουηδικό τύπο και στο σταθμό TV 4 την 1η Φεβρουαρίου 2002. Η παραχώρηση τουλικού αυτού πραγματοποιήθηκε ως απόκριση σε θέμα που όπως φαίνεται ονομαζόταν Φιμωμένες μαρτυρίες (Silenced Witnesses) στο πρόγραμμα Nyheterna του Σαββάτου 26 Ιανουαρίου 2002.

Ο σκοπός της τυποποιημένης αυτής επιστολής ήταν να ενημερωθούν οι μάρτυρες ότι οι δηλώσεις τους τίθενται στη διάθεση των εναγόμενων σε προϊούσα διοικητική διαδικασία προκειμένου να δοθεί στους ενάγοντες αυτούς η δυνατότητα να ενημερωθούν όσον αφορά τους εναντίον τους ισχυρισμούς και να τους δοθεί η δυνατότητα να προετοιμάσουν τηνπεράσπισή τους. Η πρόθεση της επιστολής ήταν να διαβεβαιωθούν οι μάρτυρες αυτοί ότι δεν θα επιτραπεί ούτε στην Επιτροπή ούτε στους εναγόμενους να χρησιμοποιήσουν τις μαρτυρίες σε οποιοδήποτε πλαίσιο άλλο από εκείνο της αντίστοιχης διοικητικής διαδικασίας.

Κατόπιν τούτου η επιστολή δεν θίγει με κανένα τρόπο τα δικαιώματα έκφρασης των μαρτύρων αυτών. Με τη διατύπωση της επιστολής θα μπορούσε να θεωρηθεί ότι οι μάρτυρες καλούνται να συμπεριφερθούν συνετά μόνο σε περίπτωση σοβαρής παρερμηνείας της. Επί πολλά έτη η Επιτροπή δεν έλαβε ποτέ παράπονο ή ισχυρισμό ότι οι επιστολές αυτές έχουν ως κίνητρο πρόθεση να εξασφαλισθεί η σιγή μαρτύρων. Εν τούτοις, προκειμένου να αποφευχθεί μελλοντικά οποιαδήποτε δυνατότητα τυχαίας ή σκόπιμης παρανόησης, η διατύπωση της τυποποιημένης αυτής επιστολής επανεξετάζεται.

Η επιστολή αντί να φιμώσει μάρτυρες απλώς χρησιμεύει στο να τους τηρήσει ενήμερους σχετικά με τη διαδικασία και να τους διαβεβαιώσει ότι η Επιτροπή θα τηρήσει τον εμπιστευτικό χαρακτήρα των δηλώσεών τους. Ένα σύστημα ειδοποίησης το οποίο ενημερώνει δεόντως τους εναγόμενους σχετικά με μαρτυρίες που τους αφορούν ενώ ενημερώνει δεόντως και τους μάρτυρες ότι οι εναγόμενοι έχουν ενημερωθεί σχετικά έχει ως συγκεκριμένο στόχο να αποτελέσει μέσο που εξασφαλίζει τα αστικά δικαιώματα και των μαρτύρων και των εναγομένων. Αντί για αμφισβήτηση των θεμελιωδών ελευθεριών έκφρασης και δικαιοσύνης, αποτελεί διαδικασία η οποία σαφώς έχει ως κίνητρο την επιθυμία προστασίας των πολύτιμων αυτών ελευθεριών του ατόμου και συνάδει απόλυτα με τις βέλτιστες πρακτικές και την κουλτούρα της δημοκρατίας σε όλα τα μέλη της Ένωσης.

Κατόπιν τούτου η Επιτροπή διατηρεί την άποψη ότι ο προϊστάμενος της πειθαρχικήςπηρεσίας της Επιτροπής ενήργησε σωστά, ακολουθώντας την τυποποιημένη διαδικασία και αποστέλλοντας την εν λόγω επιστολή.